ASTMF

REVOLUȚIA TEHNOLOGICĂ ȘI METODE INOVATOARE ÎN PRACTICA MEDICALĂ
2023-11-15 - 2023-11-16 | Centrul Regional de Afaceri Timișoara (CRAFT), 1 Decembrie 1918, Timișoara, Timis, Romania
Stimaţi colegi,
Medicii de familie din Regiunea Sud-Est Europeană sunt onorați să vă informeze că sub egida Asociației Societatea Timiş de Medicină Familiei în calitate de organizator, în parteneriat cu Universitatea de Medicină şi Farmacie „Victor Babeş” Timişoara, Colegiul Medicilor Timiş, şi în colaborare cu Asociaţia Sud-Est Europeană de Medicină Generală, Asociaţiile de Medicină Familiei din Arad, Caras Severin, şi Hunedoara vom organiza în perioada 15-16 DECEMBRIE 2023, la Timişoara viitoarea:
CONFERINȚA EUROPEANĂ BALCANICA DE MEDICINĂ DE FAMILIE intitulată:
„REVOLUŢIA TEHNOLOGICĂ ŞI METODE INOVATOARE ÎN PRACTICA MEDICALĂ”
Medicina de familie a devenit în ultima perioadă temelia sistemelor medicale moderne care reprezintă interfaţa cu pacientul transformându-se într-o specialitate medicală proactiva, abordând medicina holistic, comprehensiv, integrat, centrată pe pacient, cu scopul păstrării stării de sănătate a persoanelor aﬂaţe în îngrijire prin dezvoltarea serviciilor proﬁlactice cât şi de monitorizare activă a bolilor acute sau cronice.
Astăzi medicina de familie a devenit la nivel European o specialitate care rezolva majoritatea cazurilor în cabinetele medicale prin folosirea judicioasă a diferitelor device-uri medicale moderne, miniaturizate, cu costuri mai scăzute alături de examenul clinic clasic, pentru stabilirea rapidă a unui diagnostic cât mai precis în segmentul de medicină primară şi de extindere a serviciilor de înaltă performanţa în comunitate, cu posibilitatea folosirii serviciilor de telemedicina şi inteligenta artiﬁciala în acest domeniu. Prin existenţa unor servicii de continuitate în asistenta medicală primară din Centrele de Permanentă şi prin folosirea unor tehnologii de vârf de tipul Point of Care Testing, Point of Care Ultrasonografiei, telemedicina şi printr-un sistem educaţional corespunzător acestea pot servi cu mult succes accesul populaţiei şi îngrijirea medicală corespunzătoare la acest nivel mai ales în zonele rurale. Sunt necesare în viitor însă parteneriate publice private care să ajute la dotarea corespunzătoare dar şi la oferirea unor condiţii decente de practică medicală în medicina de familie.
Susținerea dumneavoastră pentru organizarea acestei conferințe contribuie la îndeplinirea acestui deziderat.
Conferința Balcanică de Medicină de Familie Timişoara 2023 va beneﬁcia de o organizare ireproșabilă, într-o locație modernizată la standarde europene, accesibilă pentru participanți (Centrul Regional de Afaceri din Timişoara – CRAFT) și cu o bogată ofertă de locuri de cazare în Capitala Culturală Europeană din acest an. Vom avea la dispoziţie mai multe săli cu dotare ultramodernă în care pe lângă sesiuni ştiinţifice, prezentări orale, simpozioane vom organiza şi multiple Workshopuri de practică cu tehnologie medicală modernă pentru obţinerea unor abilitaţi în folosirea acestora.
Invitam pe această cale toate Grupurile de Lucru ale SNMF care doresc să participe alături de noi la acest eveniment.
În acest sens, dorim să vă asigurăm de calitatea ridicată a acestui eveniment științiﬁc deosebit și vă așteptăm să veniţi alături de noi şi să participaţi la Conferința Europeană Balcanica de Medicină de Familie din Timişoara – Capitala Culturală Europeană 2023.
Totodată vom comemora în această perioadă şi 34 de ani de la Revoluţia din România începută pe acest meleaguri.
De asemenea dorim să vă invităm şi la evenimentele culturale din Timişoara Capitala Culturală Europeană care se vor desfăşura în această perioadă, având oportunitatea unică de a vizita pe lângă multiple spectacole culturale (Teatru, Opera, Filarmonica din Timişoara) şi expoziția „Brâncuși: surse românești și perspective universale”. Vă reamintim că va fi deschisă şi Piaţa de Crăciun din Timişoara unde vor fi organizate numeroase evenimente în această perioadă din decembrie.
De asemenea vom organiza împreună cu dumneavoastră ca şi : “Balul de Crăciun al Medicilor de Familie, Ediţia a 3-a”, în seara zilei de 16 Decembrie 2023, unde veţi rămâne cu amintiri de neuitat din frumosul oraş de pe Bega.
Parteneri oficiali ai evenimentului: Association of general practice/family medicine of South-East Europe AGP/FM SEE, Colegiul Medicilor Timiş şi Universitatea de Medicină şi Farmacie Victor Babeş Timişoara.
Vă așteptăm alături de noi la Timişoara – Capitala Culturală Europeană 2023.
Dr. Mihai Iacob,
Preşedinte Societatea Timiş de Medicină Familiei,
Vicepreşedinte Colegiul Medicilor Timiş,
Vicepreşedinte Societatea Naţională de Medicină Familiei
Preşedinte EUVEKUS – Grupul European de Ultrasonografie în Medicina Primară.
Consiliul Director al Asociaţiei Societatea Timiş de Medicină Familiei.
PS. Înscrierile pentru participanţi se vor putea face prin plată cu cardul direct de pe site-ul STMF.ro începând
Cu data de 2 Noiembrie 2023 sau cu prin plata OP în contul STMF.
De asemenea vă informăm că vor fi prezenţi şi colegii din Boardul SNMF cărora le mulţumim
Pentru decizia luată de a fi alături de noi în Capitala Culturală Europeană Timişoara 2023.
Participarea doar on site:
– Membri SNMF/STMF (cu cotizația plătită la zi pentru anul 2023) – 200 RON;
– Non-membri SNMF/STMF – 490 RON (100 Euro)
– Medici rezidenți, studenți – 100 RON
– Medici pensionari peste 70 de ani – 100 RON.
REMINDER: Plata taxei de participare poate fi făcută direct prin OP în contul STMF (trecut în pliantul ataşat acestui email), fie direct pe site-ul ASTMF care va fi operaţional în curând.
